recursal/SuperWikiNEXT-32B huggingface dataset:
**সুজান পিটার্স** (ইংরেজি: Susan Peters; জন্ম: সুজান কার্নাহান; ৩ জুলাই ১৯২১ - ২৩ অক্টোবর ১৯৫২) ছিলেন একজন মার্কিন অভিনেত্রী। তিনি মঞ্চ ও টেলিভিশনের পাশাপাশি বিশের অধিক চলচ্চিত্রে অভিনয় করেছেন। শুরুর দিকে ছোট চরিত্রে অভিনয় করলেও ১৯৪০-এর দশকে তিনি নিজেকে গুরুত্বপূর্ণ নাট্যধর্মী অভিনেত্রী হিসেবে প্রতিষ্ঠিত করে তুলেন।

ওয়াশিংটনের স্পোকেনে জন্মগ্রহণকারী পিটার্স হাই স্কুলে পড়াশুনা শেষ করে অস্ট্রীয় মঞ্চ পরিচালক মাক্স রাইনহার্টের সাথে অভিনয় বিষয়ে পাঠগ্রহণ করেন এবং ওয়ার্নার ব্রস. পিকচার্সের সাথে চুক্তিবদ্ধ হন। তিনি কয়েকটি ক্ষুদ্র চরিত্রে কাজ করার পর *সান্তা ফে ট্রেইল* (১৯৪০) চলচ্চিত্রে ছোট পার্শ্ব ভূমিকায় অভিনয়ের সুযোগ পান। ওয়ার্নার ব্রসের হয়ে তার শেষ চলচ্চিত্র ছিল হামফ্রি বোগার্ট ও রিচার্ড ট্র্যাভিসের সাথে নোয়া চলচ্চিত্র *দ্য বিগ শট* (১৯৪২)। ওয়ার্নার ব্রস পরবর্তীতে আর তার সাথে চুক্তি নবায়ন করে নি।

১৯৪২ সালে পিটার্স *টিশ* ছবিতে পার্শ্ব চরিত্রে অভিনয় করেন এবং মেট্রো-গোল্ডউইন-মেয়ারের সাথে চুক্তিবদ্ধ হন। একই বছর তিনি মেরভিন লেরয় পরিচালিত নাট্যধর্মী *র‍্যান্ডম হারভেস্ট* চলচ্চিত্রে চরিত্র অভিনেত্রী ভূমিকায় অভিনয় করেন এবং শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। এই কাজের মাধ্যমে তিনি নিজেকে নাট্যধর্মী অভিনেত্রী হিসেবে প্রতিষ্ঠিত করেন। পিটার্স পরবর্তীতে এমজিএমের কয়েকটি চলচ্চিত্রে প্রধান চরিত্রে কাজ করেন, তন্মধ্যে উল্লেখযোগ্য হল প্রণয়ধর্মী হাস্যরসাত্মক *ইয়ং আইডিয়াস* (১৯৪৩), ও যুদ্ধভিত্তিক চলচ্চিত্র *অ্যাসাইনমেন্ট ইন ব্রিটানি* (১৯৪৩), *সং অব রাশিয়া* (১৯৪৪), ও *কিপ ইওর পাওডার ড্রাই* (১৯৪৫)।

তথ্যসূত্র
---------

1. ↑  ফেইনবার্গ, স্কট (২৬ ফেব্রুয়ারি ২০১৪)। "Oscars: The Sad Stories of 9 Acting Nominees Who Committed Suicide"। *দ্য হলিউড রিপোর্টার* (ইংরেজি ভাষায়)। সংগ্রহের তারিখ ৩ জুলাই ২০১৮।

বহিঃসংযোগ
---------


উইকিমিডিয়া কমন্সে **সুজান পিটার্স** সংক্রান্ত মিডিয়া রয়েছে।

* ইন্টারনেট মুভি ডেটাবেজে সুজান পিটার্স উইকিউপাত্তে এটি সম্পাদনা করুন (ইংরেজি)
* ফাইন্ড এ গ্রেইভে সুজান পিটার্স উইকিউপাত্তে এটি সম্পাদনা করুন (ইংরেজি)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* স্পেন
* জার্মানি
* মার্কিন যুক্তরাষ্ট্র

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি

 |
**মংপু** ভারতের পূর্বপ্রান্তে অবস্থিত পশ্চিমবঙ্গ রাজ্যের উত্তরাংশে অবস্থিত দার্জিলিং জেলার ৩৭৫৯ ফুট উচুতে অবস্থিত একটি পাহাড়ি শহরাঞ্চল৷ এটি সড়ক পথে দার্জিলিং শহর থেকে পূর্বদিকে ৩৩ কিলোমিটার ও শিলিগুড়ি শহর থেকে ৫২ কিলোমিটার উত্তরে অবস্থিত৷ মংপুতে চারটি উচ্চমাধ্যমিক স্তরের শিক্ষাপর্ষদের অন্তর্ভুক্ত বিদ্যালয় সহ মোট ১২ টি বিদ্যালয় রয়েছে৷

মংপু বিশ্বকবি রবীন্দ্রনাথ ঠাকুর সম্পর্কিত রবীন্দ্র সংগ্রহশালার জন্য উল্লেখ্য৷ তিনি এখানে মৈত্রেয়ী দেবীর বাড়িতে থাকাকালীন তার বিখ্যাত 'জন্মদিন' কবিতাটি রচনা করেছিলেন৷

শহরটি সিঙ্কোনা চাষ ও ১৮৬৪ খ্রিষ্টাব্দে বিখ্যাত রসায়নবিদ চার্লস হেনরি উড-এর উৎকৃৃষ্ট পদ্ধতিতে কুইনিন নিঃসৃৃত করার আবিষ্কারের জন্য বিখ্যাত৷ এখানে ১৯৮৪ খ্রিষ্টাব্দে সরকারী অনুমোদনপ্রাপ্ত একটি এমিটিন তৈরীর কারখানা ও রয়েছে৷ এই কারখানাগুলি পশ্চিমবঙ্গ সরকারের সিঙ্কোনা চাষ উন্নয়ন পরিষদের আওতাভুক্ত ও তাদের দ্বারাই নিয়ন্ত্রিত হয়৷ ১৮৬০ খ্রিষ্টাব্দ থেকে এই কারখানাগুলি বেঙ্গল প্রেসিডেন্সির দার্জিলিং জেলা নির্দেশকদের দ্বারা পরিচালিত হত৷ সিঙ্কোনা চাষোন্নয়ন পর্ষদ ও অন্যান্য মহৌষধির চাষ এই অঞ্চলের ১০০০২৩.৬১ একর জমিতে সরকারীভাবে নিয়ন্ত্রিত হয়৷

তথ্যসূত্র
---------

1. ↑
2. ↑
**ক্ল্যান্সি ফার্নান্দো** (সিংহলি: ක්ලැන්සි ෆර්නැන්ඩෝ; ১৯৩৮-১৯৯২) শ্রীলঙ্কা নৌবাহিনীর একজন অ্যাডমিরাল ছিলেন। ১৯৯১ সালের ১ নভেম্বর তিনি ভাইস অ্যাডমিরাল পদবীতে শ্রীলঙ্কীয় নৌবাহিনীর কমান্ডার হিসেবে দায়িত্ব গ্রহণ করেন, ১৯৯২ সালের ১৬ই নভেম্বর তিনি তামিল জঙ্গি গোষ্ঠী এলটিটিইর বোমা হামলায় নিহত হন। ক্ল্যান্সি ফার্নান্দো শ্রীলঙ্কার একমাত্র নৌ কমান্ডার যিনি খুন হয়েছিলেন। তাকে মরণোত্তর পূর্ণ অ্যাডমিরাল পদবী প্রদান করা হয়।

নৌ জীবন
-------

১৯৫৭ সালে শ্রীলঙ্কা নৌবাহিনীতে ক্যাডেট হিসেবে যোগ দেন ক্ল্যান্সি এবং তাকে প্রশিক্ষণের জন্য যুক্তরাজ্যের রয়্যাল নেভাল কলেজে পাঠানো হয়, ওখান থেকে তিনি ১৯৬০ সালে সাব লেফটেন্যান্ট হিসেবে শ্রীলঙ্কা নৌবাহিনীর এক্সিকিউটিভ শাখায় কমিশন লাভ করেন। তিনি যুদ্ধজাহাজ এসএলএনএস আলিয়া, গজবাহু, সমুদ্র দেবী, রণকামী এবং দিয়াকাওয়াতে কাজ করেন। ১৯৭৭ সালে লেফটেন্যান্ট কমান্ডার ক্ল্যান্সি ভারতে স্টাফ কোর্স করতে যান। ১৯৭৮ সালের মার্চে তাকে কমান্ডার পদবীতে পদোন্নতি দেওয়া হয়, তিনি যুদ্ধজাহাজ এসএলএনএস তিচ্ছা এবং এসএলএনএস এলারার অধিনায়ক হিসেবে দায়িত্ব পালন করেন। ১৯৮৩ সালের ৩০ জুন তিনি ক্যাপ্টেন পদবীতে উন্নীত হন এবং নৌ সদরে নৌ অপারেশন্স পরিদপ্তরের পরিচালক নিযুক্ত হন। ১৯৮৪ সালে তাকে নেভাল অ্যান্ড ম্যারিটাইম একাডেমীর অধিনায়ক করা হয়। ১৯৮৬ সালের জুলাই মাসে তিনি কমোডোর হন এবং পশ্চিম নৌ কমান্ডের অধিনায়ক নিযুক্ত হন। '৮৭ সালে তিনি ভারতে এনডিসি কোর্স করতে যান। ১৯৯১ সালে তিনি রিয়ার অ্যাডমিরাল হন এবং নৌবাহিনীর চীফ অব স্টাফ হন; পরে খুব দ্রুত তাকে ভাইস অ্যাডমিরাল করে শ্রীলঙ্কীয় নৌবাহিনীর কমান্ডার নিযুক্ত করা হয়।

মৃত্যু
------

১৬ নভেম্বর ১৯৯২ তারিখে ভাইস অ্যাডমিরাল ক্ল্যান্সি তার গাড়িতে করে সকাল সাড়ে আটটার দিকে নৌ সদরে যাচ্ছিলেন (বেসামরিক এলাকা দিয়ে), তখন এলটিটিইর এক আত্মঘাতী বোমাহামলাকারী হামলা করে, নিহত হন ভাইস অ্যাডমিরাল ক্ল্যান্সি এবং তার সঙ্গে থাকা ব্যক্তিগত সহকারী লেফটেন্যান্ট সান্দুন গুণশেখর আর গাড়ি চালক একজন নাবিক।

ব্যক্তিগত জীবন
--------------

তার স্ত্রীর নাম ছিলো মণিকা এবং তাদের দুই পুত্র ছিলো।

তথ্যসূত্র
---------

1. 1 2  Suicide terrorism: a global threat, www.janes.com
2. ↑  "A pioneering naval officer who inspired"। সংগ্রহের তারিখ ৮ ফেব্রুয়ারি ২০২১।

| সামরিক দপ্তর
 |
| --- |
| পূর্বসূরীএইচ. এ. সিলভা | **শ্রীলঙ্কীয় নৌবাহিনীর কমান্ডার**১৯৯১-১৯৯২ † | উত্তরসূরীডি. এ. এম. আর. সামারাসেকারা |
|

| * দে
* স
 শ্রীলঙ্কীয় নৌবাহিনীর কমান্ডার |
| --- |
| **সিলন নৌ স্বেচ্ছাসেবক বাহিনী**
* ১  বিউচ্যাম্প
* ২  দে মেল

**শ্রীলঙ্কা নৌবাহিনী**
* ১  ব্যাংকস
* ২  ব্রাউন
* ৩  চাভাসে
* ৪  দে মেল
* ৫  কাদিরাগমার
* ৬  হান্টার
* ৭  গুনাসেকারা
* ৮  পেরেরা
* ৯ ডি সিলভা
* ১০  সিলভা
* ১১  ফার্নান্দো
* ১২  সামারাসেকারা
* ১৩  থিসেরা
* ১৪  সান্দাগিরি
* ১৫  কারনাগোদা
* ১৬  সামারাসিংহে
* ১৭  দিসানায়েকে
* ১৮  কলোম্বেজ
* ১৯  পেরেরা
* ২০  উইজেগুনারত্নে
* ২১ ট্রাভিস
* ২২ সিরিমেভান
* ২৩ পিয়াল
* ২৪ উলুগেতেন্নে
* ২৫ প্রিয়ন্ত
 | শ্রীলঙ্কার পতাকা |
**সুশীলাসুন্দরী** (১৮৭৯-১৯২৪) একজন ভারতীয় জিমন্যাস্ট, ট্রাপিজ খেলোয়াড় এবং সার্কাসের দলে খেলা দেখানো প্রথম ভারতীয় মহিলা। তিনি প্রিয়নাথ বসুর গ্রেট বেঙ্গল সার্কাসে বাঘের খেলা দেখাতেন। ইংলিশম্যান পত্রিকাতে তার খেলার প্রশংসা ছাপানো হয়েছিল।

প্রথম জীবন
----------

সুশীলাসুন্দরী ১৮৭৯ সালে এক বাঙালি হিন্দু পরিবারে জন্মগ্রহণ করেন। তার পরিবার পরিজন সম্পর্কে খুব একটা বেশি তথ্য পাওয়া যায়না। তবে কুমুদিনী নামে তার এক বোন ছিলেন। তিনিও সুশীলাসুন্দরীর মত সার্কাসে খেলা দেখাতেন।

কর্মজীবন
--------

সুশীলাসুন্দরী ছিলেন প্রিয়নাথ বসুর ‘গ্রেট বেঙ্গল সার্কাস’ এর একজন উল্লেখযোগ্য খেলোয়াড়। তিনি একাধারে একজন জিমন্যাস্ট ও ট্রাপিজ খেলোয়াড়ও ছিলেন। সাধারণতঃ সার্কাসে প্রদর্শনীর শুরুতেই তিনি এবং তার বোন কুমুদিনী ঘোড়ায় চড়ে মঞ্চে উপস্থিত হতেন। পশ্চিম ভারতে সফর কালে ১৮৯৬ সালের নভেম্বর মাস নাগাদ রেওয়া নামক একটি দেশীয় রাজ্যের রাজদরবারে ‘গ্রেট বেঙ্গল সার্কাস’ তাদের কলাকৌশল প্রদর্শন করে। সার্কাসের প্রদর্শনীতে রেওয়ার রাজা এতটাই মুগ্ধ হয়েছিলেন যে তিনি দলটিকে একজোড়া বাঘ উপহার দেন। বেঙ্গল সার্কাস দলটির মধ্যে এই বাঘজোড়াটিকে নিয়ে একটা সংস্কার প্রচলিত ছিল। তারা মনে করতেন এই বাঘদু’টি তাদের দলের পক্ষে সৌভাগ্য বয়ে এনেছে। তাই তারা এই বাঘ দু’টিকে হিন্দু দেব-দেবী লক্ষ্মী ও নারায়ণের নামে নামকরণ করেন। সুশীলাসুন্দরী পরবর্তীকালে বাঘ পোষ মানানের কৌশলও শিখেছিলেন। ১৯০১ সাল নাগাদ সুশীলাসুন্দরী বাঘ দু’টিকে নিয়ে সার্কাসে খেলা দেখাতে শুরু করেন। তিনি অবলীলায় বাঘের খাঁচায় ঢুকে তাদের নিজের কথামত দাঁড় করাতেন, বসাতেন, গর্জন করাতেন। এমনকি তিনি তাদের সাথে বাহুযুদ্ধও করতেন, তাদের বিস্তৃত চোয়াল জনসমক্ষে দেখাতেন। এরপর এসব খেলা দেখানোর পর তিনি তাদের উপর হেলান দিয়ে দাঁড়াতেন ছবি তোলার উদ্দেশ্যে। যখন এই প্রশিক্ষণপ্রাপ্ত বাঘ দু’টির মধ্যে একটির মৃত্যু ঘটে তখন সুশীলাসুন্দরী ফরচুন নামক অন্য একটি অপ্রশিক্ষণপ্রাপ্ত বাঘকে নিয়ে খেলা দেখানোর চেষ্টা করেছিলেন। কিন্তু দুর্ভাগ্যক্রমেখেলা দেখানোর সময় বাঘটি সুশীলাসুন্দরীকে মারাত্মকভাবে জখম করে। যার ফলে তিনি বাকি জীবনটা পঙ্গু হয়ে কাটাতে বাধ্য হন। অবশেষে তার শারীরিক অবস্থার অবনতি ঘটতে থাকলে মাত্র ৪৫ বছর বয়সে শেষ নিঃশ্বাস ত্যাগ করেন।

তথ্যসূত্র
---------

1. 1 2 3  সেনগুপ্ত, সুবোধচন্দ্র; বসু, অঞ্জলি, সম্পাদকগণ (জানুয়ারি ২০০২)। "সুশীলাসুন্দরী"। *সংসদ বাঙালি চরিতাভিধান*। প্রথম খণ্ড (চতুর্থ সংস্করণ সংস্করণ)। কলকাতা: শিশু সাহিত্য সংসদ। পৃষ্ঠা 601। আইএসবিএন 81-85626-65-0।
2. ↑  Sengupta, Nandini (১৬ নভেম্বর ২০১৪)। "Swadeshi girls in the ring"। *The Times of India*। সংগ্রহের তারিখ ৫ মার্চ ২০১৫।
**সুশীল কুমার ধাড়া** (২ মার্চ, ১৯১১ - ২৮ জানুয়ারি, ২০১১) হলেন এক স্বনামধন্য ভারতীয় স্বাধীনতা সংগ্রামী ও স্বাধীন ভারতের এক বিশিষ্ট রাজনৈতিক নেতা।

১৯১১ সালের ২ মার্চ অধুনা পূর্ব মেদিনীপুর জেলার তমলুকের অদূরে অবস্থিত মহিষাদলের টিকারামপুরে সুশীল কুমার ধাড়া জন্মগ্রহণ করেছিলেন। স্কুলে পড়ার সময় থেকেই তিনি জড়িয়ে পড়েছিলেন রাজনীতির সঙ্গে। ভারত ছাড়ো আন্দোলনের সময় গঠিত তাম্রলিপ্ত জাতীয় সরকারের যুদ্ধ ও স্বরাষ্ট্র মন্ত্রকের দায়িত্ব পালন করেছিলেন তিনি। তমলুকের এই সমান্তরাল সরকারের "বিদ্যুৎ বাহিনী" নামক সশস্ত্র সেনাদলের সর্বাধিনায়কও ছিলেন সুশীল ধাড়া। ১৯৪৪ সালে ব্রিটিশ সরকার সুশীল ধাড়াকে জীবিত অথবা মৃত অবস্থায় ধরে দেওয়ার জন্য দশ হাজার টাকা পুরস্কার ঘোষণা করে। ব্রিটিশ আমলে তিনি বারো বছর চার মাস জেল খেটেছিলেন।

স্বাধীন ভারতে পশ্চিমবঙ্গ থেকে একাধিক নির্বাচনে জয়ী হন সুশীল ধাড়া। ১৯৬২, ১৯৬৭, ও ১৯৬৯ সালে তিনি মহিষাদল কেন্দ্র থেকে পশ্চিমবঙ্গ বিধানসভায় নির্বাচিত হয়েছিলেন এবং রাজ্য মন্ত্রিসভায় মন্ত্রীর দায়িত্বও পালন করেছিলেন।

১৯৭৭ সালে তমলুক কেন্দ্র থেকে লোকসভায় নির্বাচিত হয়েছিলেন সুশীল ধাড়া। আশির দশকে রাজনীতি থেকে নিজেকে সরিয়ে নিয়ে পুরোপুরি সমাজসেবায় আত্মনিয়োগ করেন তিনি।

২০১১ সালের ২৮ জানুয়ারি তার মৃত্যু হয়।

দ্রষ্টব্য
---------

1. 1 2 3 4  *Kolkatar Karcha*, *Ananda Bazar Patrika*, print edition, in Bengali, 17 August 2009.
2. ↑  "Sushil Dhara:Dreams of '42 Sevice in '90's"। janasamachar.net.। ২০০৭-০৫-০৩ তারিখে মূল থেকে আর্কাইভ করা। সংগ্রহের তারিখ ২০০৯-০৮-২২।
3. ↑  "Congress MLAs, MPs, MLCs"। Congress Party। ২০১০-১০-০৫ তারিখে মূল থেকে আর্কাইভ করা। সংগ্রহের তারিখ ২০০৯-০৮-২২।
4. ↑  "Statistical Report of 1967 eelection to the Legislative Assembly of West Bengal"। State Election Commission। ২০১০-১০-০৫ তারিখে মূল থেকে আর্কাইভ করা। সংগ্রহের তারিখ ২০০৯-০৮-২২।
5. ↑  "Key Highlighlights of General Election 1969 to the Legislative Assembly of West Bengal"। State Election Commission। সংগ্রহের তারিখ ২০০৯-০৮-২২।
6. ↑  "30 - Tamluk Parliamentary Constituency"। Election Commission of India। সংগ্রহের তারিখ ২০০৯-০৮-২২।
**পরেশনাথ ঘোষ** (১৮৫৬ - ১৯২৩) বা **পার্শ্বনাথ** একজন ভারতীয় মল্লবীর ছিলেন।

জন্ম
----

ঢাকা শহরের বুড়ীগঙ্গা নদীর দক্ষিণ পাড়ে শুভাঢ্যা গ্রামে **১২৬৩ সনের ফাল্গুন মাসে** ( ইংরেজী ১৮৫৬ সালে) পূর্ব-বাংলার বিখ্যাত মল্লবীর স্বর্গীয় **পরেশনাথ ঘোষ** জন্মগ্রহণ করেন। সাধারণের কাছে তিনি ‘পার্শ্বনাথ’ নামেই অধিক পরিচিত ছিলেন। পরেশনাথের বাবার নাম সীতানাথ ঘোষ এবং তার ঠাকুরদাদার নাম নীলমণি ঘোষ। তারা প্রত্যেকেই সুস্থ-সবল ও দীর্ঘজীবি ছিলেন।

শৈশব
----

শুভাঢ্যা গ্রামের একটি বাংলা স্কুলে পরেশনাথের শিক্ষাজীবনের সূচনা হয়। এই স্কুল হতে চার টাকা বৃত্তিতে পাশ করেন এবং বাংলা প্রবন্ধ্য রচনায় প্রথম স্থান লাভ করেন। ছোটবেলা থেকেই ব্যায়াম এর দিকে তার খুব ঝোঁক ছিল। ১৫ বছর বয়সে তিনি গ্রামে একটি আখড়া স্থাপন করে সেখানে গ্রামের ছেলেদের নিয়ে কুস্তি প্রশিক্ষণ শুরু করেছিলেন।

যৌবন
----

১২৭৮ সনে শুভাঢ্যা গ্রামেরই অঁদ্বৈতচরণ দত্তের মেয়ের সাথে তার বিয়ে হয়। তখন তার বয়স ১৫ বছর। গ্রামের স্কুলে পড়া শেষ করে পরেশনাথ ঢাকা কলেজিয়েট স্কুলে ভর্তি হলেন। পরবর্তীকালে শক্তিমত্তার জন্য তিনি খ্যাতি অর্জন করেছেন। লক্ষীবাজারের স্বর্গীয় অধর ঘোষের কাছে তিনি কুস্তি প্রশিক্ষণ নিলেন। 

১২৮৩-৮৪ সালে ঢাকা কলেজিয়েট স্কুল হতে এন্ট্রান্স পরীক্ষা দেন। এই সময় তিনি সৈনিক হতে চান। পরীক্ষা দিয়ে তিনি শ্যামাকান্তকে সাথে নিয়ে গোয়ালিয়র সহ বিভিন্ন স্থানে ঘুরতে বের হলেন। এই সময় অনেক জায়গায় তার স্থানীয় পালোয়ানদের সাথে কুস্তি লড়েন এবং শারীরিক শক্তি প্রদর্শন করেন। গয়ালিয়রের রাজ পালোয়ানদের সাথে কুস্তিতে পরেশনাথ বিশেষ পারদর্শিতা দেখিয়েছিলেন। কিন্তু যে উদ্দেশ্যে গিয়েছিলেন তা সফল হয় নি।

পরেশনাথ কলকাতায় গিয়ে সিটি কলেজে ভর্তি হলেন। তখনকার দিনে আই,এ (এফ ,এ) তে গণিত আবশ্যিক বিষয় ছিল। প্রত্যেককেই গণিত পাঠ করতে হত। কিন্তু পরেশনাথ ইংরেজীতে বেশ দক্ষ হলেও গণিতে অত্যন্ত কাঁচা ছিলেন। আই.এ পরীক্ষায় গণিতে ফেল করলেন। তারপর আরো দুই বার পরীক্ষা দিলেন, প্রত্যেক বারেই গণিতে ফেল করলেন। তিন বার একই পরীক্ষায় ফেল হওয়াতে পরেশনাথের শ্বশুর পড়ার খরচ বন্ধ করে দিলেন। তার অসাধারণ অধ্যবসায় শক্তি ছিল। তিনি ছাত্র পড়িয়ে কলেজের পড়া চালাতেন। তখন ব্রাহ্ম-সমাজের প্রভাব তরুণ দলে খুব বেশি। পরেশনাথও সে প্রভাব এড়াতে পারেননি। ব্রাহ্ম-সমাজের সংস্পর্শে এসে পরেশনাথ অনেক মহানুভাব ব্যক্তির কাছে অর্থসাহায্য পেয়েছিলেন। তাদের মধ্যে সিটি কলেজের প্রিন্সিপাল স্বর্গীয় উমেশচন্দ্র দত্ত এবং ডঃ পি, কে, রায় অন্যতম। তারা পরেশনাথকে খুব স্নেহ করতেন ও উৎসাহ দিতেন এবং পরেশনাথও তাদের ভক্তি করতেন।

পাদটীকা
-------

1. ↑  ঘোষ ১৯২৭, পৃ. ৯

তথ্যসূত্র
---------
***সাট্টই*** ২০১২ সালের ভারতীয় তমিল নাট্য চলচ্চিত্র। সাত্তাই লিখেছেন এবং পরিচালনা করেছেন ম. আনবাযহান। সমুতিরক্কনি এবং তমবি রামায়াহ এই চলচ্চিত্রের পরধান চমচরিত্রে অভিনয় করেছেন
 এই চলচ্চিত্রের সাউন্ডট্রাক এবং ব্যাকগ্রাউন্ড রচনা করেছেন ড. ইমাব। এই চলচ্চিত্র সমালোচকদের মুগ্ধ করেছে। এনএলসিতে এউ চলচ্চিত্রের শুটিং হয়েছে

সংক্ষিপ্ত কাহিনী
----------------

দয়ালন তিরুভণ্ণামলই শহরের কাছাকাছি ভন্থারাংগুড়ি গ্রামের সরকারি বিদ্যালয়ের নতুন শিক্ষক। সে শিক্ষা ব্যবস্থা নিয়ে তেমন সূখী ছিলেননা। বিদ্যালয়ের যোগ দেয়ার পর থেকে সে বিদ্যালয়ের পরিবেশ পরিবর্তনের চেষ্টা করে। কিন্তু এই কারণে সহকারী প্রধান শিক্ষক সিংগপুরমাল তার উপরে অসন্তুষ্ট ছিলেন। তার সিদ্ধান্ত অন্য শিক্ষকদের পরিবর্তন করতে পারছিলনা। ধীরে ধীরে দয়ালান শ্রেণীতে শিক্ষার্থীদের মাঝে জনপ্রিয় হয়ে উঠে। সেখানে পাঝানি এবং আরিভাঝাগিএর মধ্যে ভালোবাসা ছিল। পাঝানির পিতাও ঐ একই বিদ্যালয়ের শিক্ষক ছিলেন। অন্যদিকে সিংগপুরমাল দয়ালানের অপর প্রতিশোধ নেওয়ার জন্য অপেক্ষা করছিল। এই সময় কারা যেন আরিবাঝাগির সাথে অসভ্য আচরণ করে। তখন সিংপুরমাল তার বিরুদ্ধে পুলিশের কাছে অভিযোগ করে। পরে আরিবাঝাগি পুলিশেত কাছে বিবৃতি দেয় এবং দয়ালান মুক্তি পায়। তারপর দয়ালন আন্তঃবিদ্যালয় প্রতিযোগিতা আয়োজন করে। আরিবাঝাগি আআর পাঝানির কঠোর পরিশ্রমে দয়ালন প্রথম স্থান অধিকার করে। দয়ালন যখন বাড়ি ফিরে যাচ্ছিল। তখন সিংগাপুরমালের লোকের দয়ালানের উপর আক্রমণ করে। এতে দয়ালন আহত হয়। তাকে হাসপাতালে ভর্তি করা হয়। শিক্ষার্থীরা সবাই তাকে দেখতে যায়। তার অবস্থা প্রচুর খারাপ। দয়ালানের স্ত্রী সবাইকে আসন্নবর্তী পরিক্ষার প্রস্তুত নিতে বলে। পরীক্ষা শেষে দয়ালনের ছাত্ররা জেলায় সেরা হয়। কাহিনী শেষ হয় দয়ালান অন্য বিদ্যালয় এর পরিবেশ পরিবর্তন করিতে যায়।

অভিনয়ে
-------

* সমুতিরক্কনি—দয়ালন
* তমবি রামায়াহ-সিঙ্গম পেরমাল
* যুবন—পলনিমুত্তু
* মহিমা নমবিয়ার - অরিবঝগি
* জুনিয়র বালয়াহ--পান্ডিয়া
* স্বয়াসিকা—জনাবা দয়ালন
* পান্ডিয়া
* প্রেম

সাউন্ডট্রাক
-----------


| ট্রাক | সঙ্গীত | শিল্পী | নোট |
| --- | --- | --- | --- |
| ১ | "জড়া জডা জডা" | Ramesh Vinayagam, Sai Venkat, Haripriya, Aswath, Divya |  |
| ২ | "সহাযনে" | শ্রেয়া ঘোষাল Ghoshal |  |
| ৩ | "অন্দুরুণ্ডৈ কণ্ণলগি" | Thanjai Selvi, চিট্টি |  |
| ৪ | "অডি রাঙ্গি" | Santosh Hariharan |  |
| ৫ | "নণ্বা ৱা নণ্বা" | সাযচরণ |  |
| ৬ | "Dayas Insight" | Elisabeth Mani |  |
| ৭ | "Serene Grace" | প্রিয়া হিমেশ |  |
| ৮ | "সহাযনে (Karaoke Version)" | Instrumental |  |
| ৯ | "অডি রাঙ্গি (Karaoke Version)" | Instrumental |  |

পুরস্কার
--------

| অনুষ্ঠান | ধরন | মনোনয়ন | ফলাফল |
| --- | --- | --- | --- |
| ২য় দক্ষিণ ভারতীয় আন্তর্জাতিক চলচ্চিত্র পুরস্কার | সহকারী অভিনয়ে সেরা অভিনেতা | তমবি রামায়াহ | মনোনীত |

তথ্যসূত্র
---------

1. ↑  "Samuthirakani's 'Saattai'"। IndiaGlitz। ৭ জুন ২০১১। ৯ জুন ২০১১ তারিখে মূল থেকে আর্কাইভ করা। সংগ্রহের তারিখ ২১ সেপ্টেম্বর ২০১২।
2. ↑  "Saattai"। Times of India। ২১ সেপ্টেম্বর ২০১২। সংগ্রহের তারিখ ২১ সেপ্টেম্বর ২০১২।
3. ↑  "Audio Beat: Saattai"। The Hindu। ৮ সেপ্টেম্বর ২০১২। সংগ্রহের তারিখ ২১ সেপ্টেম্বর ২০১২। [*স্থায়ীভাবে অকার্যকর সংযোগ*]

বহিঃযযোগ
--------

* ইন্টারনেট মুভি ডেটাবেজে *সাট্টই*  উইকিউপাত্তে এটি সম্পাদনা করুন (ইংরেজি)
* www.saattaimovie.com
**পরেশচন্দ্র ভট্টাচার্য** ওবিই ( ১৮ সেপ্টেম্বর, ১৯০৩ - ১৩ ফেব্রুয়ারি,১৯৬৯ ) সংক্ষেপে পি সি ভট্টাচার্য, ১৯৬২ খ্রিস্টাব্দের ১ লা মার্চ থেকে ১৯৬৭ খ্রিস্টাব্দে র ৩০ শে জুন পর্যন্ত সময়ে  ভারতীয় রিজার্ভ ব্যাংকের প্রথম বাঙালি এবং সপ্তম মুখ্য প্রশাসক তথা গভর্নর ছিলেন।, গভর্নরদের মধ্যে  তিনিই ইন্ডিয়ান অডিটস এবং অ্যাকাউন্টস সার্ভিসের ( আইএএন্ডএএস) সদস্য ছিলে, কিন্তু তার পূর্বসূরীদের কেউই তা ছিলেন না। । ১৯৪৬ খ্রিস্টাব্দে বৃটিশ সরকারের  অর্ডার অফ দি ব্রিটিশ সাম্রাজ্যের (ওবিই)সম্মানে নিযুক্ত অফিসার হন। গভর্নর পদে নিযুক্ত হওয়ার আগে তিনি অর্থ মন্ত্রণালয়ের সচিব এবং পরে স্টেট ব্যাঙ্ক অফ ইন্ডিয়ার চেয়ারম্যান হিসাবে দায়িত্ব পালন করেছিলেন।

জন্ম ও সংক্ষিপ্ত জীবনী
----------------------

পরেশচন্দ্র ভট্টাচার্য বৃটিশ ভারতের অধুনা বাংলাদেশের ময়মনসিংহে জন্ম গ্রহণ করেন। পিতা শরৎচন্দ্র ভট্টাচার্য ময়মনসিংহ শহরের জজ আদালতের ব্যবহারজীবী ছিলেন। তিনি ময়মনসিংহের জেলা স্কুল ও আনন্দমোহন কলেজের ছাত্র ছিলেন। ১৯২৮ খ্রিস্টাব্দে ঢাকা বিশ্ববিদ্যালয় থেকে গণিতে প্রথম শ্রেণীতে এম.এ পাশ করেন। কিছুদিন আনন্দমোহন কলেজের অধ্যাপক ছিলেন। পরে ভারত সরকারের অডিট ও অ্যাকাউন্টস সার্ভিসে যোগ দিয়ে গুরুত্বপূর্ণ কাজ করেন। স্বাধীনতার পর রেলওয়ে বোর্ডের ফিনান্স কমিশনার, কেন্দ্রীয় অর্থদপ্তরের অন্যতম সচিব ও অন্যান্য গুরুত্বপূর্ণ পদে ছিলেন। পূর্বতন ইম্পিরিয়াল ব্যাঙ্ক ইন্ডিয়া ১৯৫৫ খ্রিস্টাব্দে জাতীয়করণের পর নবগঠিত ভারতীয় স্টেট ব্যাঙ্কের চেয়ারম্যানপদে মুম্বইতে প্রধান কার্যালয়ে যোগ দেন এবং ব্যাংকের গ্রামীণ শাখা বিস্তারের কর্মসূচিতে নেতৃত্ব দেন।

আরবিআইয়ের গভর্নর হিসাবে তিনি ভারতে বেসরকারী ব্যাংক জাতীয়করণের তীব্র বিরোধিতা করেছিলেন, তৎকালীন উপ-প্রধানমন্ত্রী মোরারজি দেশাইকে একটি চিঠি লিখে ব্যাংকগুলি জাতীয়করণের ব্যয় সম্পর্কে সতর্ক করে উল্লেখ করেছিলেন যে এটি কাঙ্ক্ষিত নয়। তার কার্যকালে অর্থনৈতিক কারণে মুখ্য নোটের আকার ৫, ১০ এবং ১০০ এর আকার হ্রাস করা হয়েছিল। 

ভট্টাচার্যের আমলে ১৯৬৪ খ্রিস্টাব্দে ইন্ডাস্ট্রিয়াল ব্যাঙ্ক অব ইন্ডিয়া, ১৯৬৩ খ্রিস্টাব্দে এগ্রিকালচারাল রিফাইনান্স কর্পোরেশন এবং ১৯৬৪ খ্রিস্টাব্দে ইউনিট ট্রাস্ট অব ইন্ডিয়া গঠিত হয়েছিল।

পি সি ভট্টাচার্যের স্বাক্ষরিত ব্যাঙ্ক নোটের অপ্রতুলতার কারণে বর্তমান বাজারে মূল্য অনেক। আজকের দিনে তার স্বাক্ষরিত দশ টাকার কাগজের মুদ্রা ৮০০ হতে ১০০০ টাকায় বিনিময় লক্ষ্য করা গেছে।।  আরবিআইয়ের গভর্নর থাকাকালীন,৫, ১০ এবং ১০০ টাকা ব্যাঙ্ক নোটের আকার ছোট করা হয়েছিল উৎপাদন ব্যয় হ্রাস করার লক্ষ্যে, আর সে  কারণেই তার স্বাক্ষরিত নোটের অপ্রতুলতা সংগ্রহকারীদের বাজারে মূল্য বৃদ্ধির কারণ।

তথ্যসূত্র
---------

1. 1 2  সুবোধ সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট  ২০১৬, পৃষ্ঠা ৪৪, আইএসবিএন ৯৭৮-৮১-৭৯৫৫-১৩৫-৬
2. ↑  "P C Bhattacharya"। Reserve Bank of India। ২০০৮-০৯-১৬ তারিখে মূল থেকে আর্কাইভ করা। সংগ্রহের তারিখ ২০০৮-০৯-১৫।
3. ↑  The Congress Split[*স্থায়ীভাবে অকার্যকর সংযোগ*] Accidental India: A History of the Nation's Passage through Crisis and Change
 By Shankkar Aiyar
4. ↑  P. C. Bhattacharya Bio  ওয়েব্যাক মেশিনে আর্কাইভকৃত ৬ মার্চ ২০১৬ তারিখে In.com Retrieved on 23 August 2013
5. ↑  "10 Rupee Bank Note P V Bhattacharya"। *Golden Collection*। ২০১৯-০৬-২৩ তারিখে মূল থেকে আর্কাইভ করা। সংগ্রহের তারিখ ২০১৯-০৬-২৩।
**হাঙ্গেরিতে গাঁজা** বেআইনি। হাঙ্গেরীয় আইনে অবৈধ মাদকের মধ্যে ব্যবহারের বিপদের মধ্যে কোনো পার্থক্য নেই। হেরোইন ব্যবহারের ক্ষেত্রে গাঁজা ব্যবহারের মতো একই আইনি পরিণতি রয়েছে। হাঙ্গেরীয় আইনে বিতরণ নিষিদ্ধ, এবং যে কোনো ব্যবহার (চিকিৎসা ব্যবহার সহ)। যাইহোক, পেনাল কোডে বিক্রয় এবং ব্যক্তিগত ব্যবহারের মধ্যে শাস্তির পার্থক্য রয়েছে। ২৮৩ § (১) অনুচ্ছেদ (ক) বলে যে "মাদক অপব্যবহারের জন্য একজনকে শাস্তি দেওয়া যাবে না; যদি একটি ছোট, ব্যক্তিগত পরিমাণ উত্পাদন করে, অর্জিত হয় বা দখলে থাকে..."এবং বলে থাকে যে"... শর্ত থাকে যে একটি চূড়ান্ত রায় নির্ধারণের আগে একটি যাচাইকরণ প্রদান করতে হবে যে একটানা ৬-মাসের থেরাপি নিয়েছে" আইন নির্ধারণ করে যে একটি "ব্যক্তিগত পরিমাণ" ১ গ্রাম সক্রিয় পদার্থের (যেমন টিএইচসি) হিসাবে সংজ্ঞায়িত করা হয়েছে, তাই এটি ১২-১০০ গ্রাম গাঁজার সমান যদি গণনা করা হয় যে গাঁজাতে প্রতি ইউনিট ভরে ১-৮% টিএইচসি থাকে। বেশি পরিমাণে থাকলে ৫-১০ বছরের জেল হতে পারে। 

একটি ২০১৯ সালের নিবন্ধ অনুসারে, চিকিৎসা ব্যবহারের জন্য গাঁজা তাত্ত্বিকভাবে বৈধ, কারণ কিছু স্যাটিভেক্স প্রেসক্রিপশন করা হয়েছে, কিন্তু রোগীরা খুব কমই এটি প্রেসক্রাইব করতে পারে এবং স্যাটিভেক্সের দাম বেশি। 

২০১৩ সাল থেকে ১২-১০০ গ্রাম গাঁজা (আনুমানিক ১% টিএইচসি সামগ্রী সহ) ৮ বছর পর্যন্ত কারাদণ্ডে দণ্ডনীয়। ১০০ গ্রামের বেশি যেকোন পরিমাণের ফলে জাবজ্জীবন জেল হতে পারে।

তথ্যসূত্র
---------

1. ↑  Bence, Horváth (২০১৯-১০-১৫)। "Legális az orvosi marihuána Magyarországon, csak nagyon nehéz hozzájutni"। *444* (হাঙ্গেরীয় ভাষায়)। সংগ্রহের তারিখ ২০২১-০৯-১৯।
2. ↑  "Így arat a rendőrség a kábítószer-ültetvényeken | VS.hu"। *web.archive.org*। ২০১৭-০২-০৪। Archived from the original on ২০১৭-০২-০৪। সংগ্রহের তারিখ ২০২২-০৫-৩১। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
**সাজ্জাদ আহমেদ** (জন্ম: ২০ মে ১৯৭৪) ঢাকায় জন্মগ্রহণকারী প্রথিতযশা সাবেক বাংলাদেশী আন্তর্জাতিক ক্রিকেটার। বাংলাদেশ ক্রিকেট দলের অন্যতম সদস্য ছিলেন তিনি। ১৯৯৫ সালে বাংলাদেশ দলের পক্ষে দুইটিমাত্র একদিনের আন্তর্জাতিকে অংশগ্রহণের সুযোগ হয় তার। দলে তিনি মূলতঃ শীর্ষসারির ব্যাটসম্যানের ভূমিকায় অবতীর্ণ হতেন। ডানহাতে ব্যাটিংয়ের পাশাপাশি ডানহাতে অফ ব্রেক বোলিং করতেন ‘শিপন’ ডাকনামে পরিচিত সাজ্জাদ আহমেদ।

খেলোয়াড়ী জীবন
---------------

১৯ বছর বয়সে সফরকারী জিম্বাবুয়ে দলের বিপক্ষে খেলার জন্য মনোনীত হন। ১৯৯৩ সালের শরতে ঢাকায় অনুষ্ঠিত ঐ খেলায় দলের পক্ষে ব্যাটিং উদ্বোধনে নেমেছিলেন তিনি। তবে, খেলাগুলো ওডিআই মর্যাদাবিহীন থাকলেও কেনিয়ায় অনুষ্ঠিত পঞ্চম আইসিসি ট্রফ্রির জন্য গুরুত্বপূর্ণ ছিল। দূর্ভাগ্যবশতঃ এ তরুণ হিথ স্ট্রিকের পেস বোলিং মোকাবেলায় দক্ষতা প্রদর্শনে ব্যর্থ হয়েছিলেন।

১৯৯৫ সালে দুইটি একদিনের আন্তর্জাতিকে অংশ নেন। তবে, ৪ ও ১১ রান তোলায় জাতীয় দল থেকে উপেক্ষিত হন।

ঘরোয়া ক্রিকেট
--------------

২০০১ থেকে ২০০৬ সাল পর্যন্ত ঢাকা মেট্রোপলিশ ও ঢাকা বিভাগের পক্ষে প্রথম-শ্রেণীর খেলায় অংশ নেন। তন্মধ্যে, ২০০০-০১ মৌসুমে প্রথম-শ্রেণীর ক্রিকেটে তিনি তার খেলোয়াড়ী জীবনের একমাত্র সেঞ্চুরি হাঁকাতে সক্ষমতা দেখান। ঢাকা মেট্রোপলিসের সদস্য থাকা অবস্থায় বরিশাল বিভাগের বিপক্ষে ঐ সেঞ্চুরি দলের জয়ে প্রভূতঃ ভূমিকা রেখেছিল।

তথ্যসূত্র
---------

1. ↑  Cricinfo: Sajjad Ahmed One Day International-All round Analysis. (Retrieved on 2008-06-30)
2. ↑  Barisal Division v Dhaka Metropolis 2000-01

বহিঃসংযোগ
---------

* ইএসপিএনক্রিকইনফোতে সাজ্জাদ আহমেদ উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে সাজ্জাদ আহমেদ  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**স্বামী শঙ্করানন্দ**, (১০ মার্চ  ১৮৮০ – ১৩ জানুয়ারি ১৯৬২) ছিলেন (জুন ১৯৫১ – জানুয়ারি ১৯৬২) এই সময়ের বেলুড় মঠ ও মিশনের সপ্তম অধ্যক্ষ।

জীবনী
-----

স্বামী শঙ্করানন্দের জন্ম ১৮৮০ খ্রিস্টাব্দের ১০ ই মার্চ অবিভক্ত বাংলার অধুনা পশ্চিমবঙ্গের হুগলি জেলার বাজেপ্রতাপপুর গ্রামে শিবরাত্রিতে। তাঁর পৈতৃক নিবাস ছিল তৎকালীন ২৪ পরগনা জেলার বামুনমুরা গ্রামে। পূর্বাশ্রমের নাম ছিল অমৃতলাল সেনগুপ্ত, ডাকনাম ছিল অমূল্য। ছাত্রাবস্থায়  স্বামী বিবেকানন্দর বক্তৃতা শুনে কলকাতায় ডাক্তারী পড়া ছেড়ে ১৯০২ খ্রিস্টাব্দে রামকৃষ্ণ সংঘে যোগ দেন। ১৯০৬ খ্রিস্টাব্দে  স্বামী ব্রহ্মানন্দের কাছে দীক্ষা গ্রহণ করে স্বামী শঙ্করানন্দ হন। তিনি স্বামী ব্রহ্মানন্দ অতি প্রিয় ব্যক্তিগত সহায়ক ছিলেন। তাঁর সাথে শঙ্করনন্দজী দেশের সমস্ত মঠ ও মিশনে ভ্রমণ ও অবস্থানের বিরল সুযোগ পান। ১৯০৩ খ্রিস্টাব্দে তিনি  স্বামী সারদানন্দের  সাথে জাপান গমন করেন এবং ছয় মাস অবস্থানের পর চীন হয়ে দেশে ফেরেন। 
১৯৪৭ খ্রিস্টাব্দে তিনি রামকৃষ্ণ মঠ ও মিশনের অন্যতম সহ-অধ্যক্ষ নিযুক্ত হন এবং ১৯৫১ খ্রিস্টাব্দের ১৯ শে জুন অধ্যক্ষ নির্বাচিত হন। অধ্যক্ষ নির্বাচিত হওয়ায় পর মূলত তাঁর তিনটি কাজ রামকৃষ্ণ-বেদান্ত-আনন্দোলনে চিরস্মরণীয়। 

* বেলুড় মঠে  শ্রীশ্রীমায়ের মন্দির সুচারুরূপে গড়ে তোলার সমস্ত ব্যবস্থা করেন।
* স্বামী সারদানন্দজীর নির্দেশে তিনি  জয়রামবাটীর মাতৃমন্দির নির্মাণকার্য স্বামী উমানন্দের সাহায্যে তদারকিতে ১৯২৩ খ্রিস্টাব্দে সম্পন্ন করান।
* পরম্পরার দিক দিয়ে তিনি শ্রীরামকৃষ্ণ মঠ,  বেলুড় ও শ্রীসারদা মঠ,  দক্ষিণেশ্বরের মধ্যে যোগসূত্র স্থাপন করেন।

১৯৫৯ খ্রিস্টাব্দের ১লা জানুয়ারি  শ্রীশ্রীমায়ের জন্মতিথির দিন শ্রীশ্রীমায়ের যোগশিষ্যা তথা স্বামী সারদানন্দের মানস কন্যা শ্রীসারদা মঠের অধ্যক্ষা সরলাদেবীকে সন্ন্যাসদীক্ষা প্রদান করেন। নাম হয় প্রব্রাজিকা ভারতীপ্রাণা। ১৯৫৯ খ্রিস্টাব্দে সারদমঠের সমস্ত ভার সন্ন্যাসিনীদের এক ট্রাস্টের মধ্যে নিযুক্ত করে শ্রীসারদামঠের সমস্ত ভার তাঁদের হস্তে অর্পণ করেন। ১৯৬১ খ্রিস্টাব্দে শ্রীরামকৃষ্ণ-সারদা মিশন আইনানুগভাবে রেজিস্ট্রি করান তিনি। 

তিনি ছিলেন অত্যন্ত সহজ সরল, সময়নিষ্ঠ, আত্মনির্ভরশীল এবং কর্মদক্ষ। নিজে কঠোর জীবনযাপন করতেন এবং সমস্ত বিষয়ে সজাগ দৃষ্টি রাখতেন।

জীবনাবসান
---------

স্বামী শঙ্করানন্দের তেমন কোন শারীরিক সমস্যা ছিল না। বার্ধক্যের কারণেই ১৯৬২ খ্রিস্টাব্দের ১৩ ই জানুয়ারি ৮২ বৎসর বয়সে প্রয়াত হন।

তথ্যসূত্র
---------

1. ↑  "Important Personalities"। Ramakrishna math। সংগ্রহের তারিখ ২০১৩-১১-২৫।
2. 1 2  প্রথম খণ্ড, স্বামী লোকেশ্বরানন্দ (২০১৯)। *শতরূপে সারদা*। কলকাতা: রামকৃষ্ণ মিশন ইনস্টিটিউট অফ কালচার। পৃষ্ঠা ২০৯। আইএসবিএন 978-81-8584-311-7।
3. 1 2 3 4  "Swami Shankarananda (ইংরাজীতে)"। সংগ্রহের তারিখ ২০২১-১০-১৯।
প্রোটিন
**প্রোটিনসমগ্র বিজ্ঞান** বা ইংরেজি পরিভাষায় **প্রোটিয়োমিক্‌স** (Proteomics) হল কোনও জীবদেহের সমস্ত প্রোটিনের গঠন ও কাজ নিয়ে বৃহৎ মাত্রার গবেষণা। বিজ্ঞানের এই শাখার নামকরণ করা হয় বংশাণুসমগ্র বিজ্ঞান তথা জিনোমিক্‌স-এর (Genomics) সাথে মিল রেখে। যদিও প্রোটিনসমগ্র বিজ্ঞানকে বংশাণুসমগ্র বিজ্ঞানের পরবর্তী ধাপ হিসেবে গণ্য করা হয়, আদতে প্রোটিনসমগ্র বিজ্ঞান অনেক বেশি জটিল। বংশাণুসমগ্র মোটামুটি ধ্রুব একটি সত্ত্বা (constant entity), কিন্তু প্রোটিনসমগ্র বা "প্রোটিয়োম" কোষভেদে ভিন্ন হয় এবং বংশাণুসমগ্র ও পরিবেশের সাথে প্রাণ-রাসায়নিক বিক্রিয়ার মাধ্যমে প্রোটিনসমগ্রের প্রকৃতি নিয়তই পরিবর্তিত হয়। একই জীবদেহে অবস্থানভেদে, জীবনচক্রের পর্যায়ভেদে ও পরিবেশভেদে প্রোটিন অভিব্যক্তি (প্রোটিন এক্সপ্রেশন) একেবারেই ভিন্ন হতে পারে।

*প্রোটিনসমগ্র* (প্রোটিয়োম) বলতে কোন জীবদেহের সমস্ত জীবনচক্র জুড়ে বিদ্যমান সমস্ত রকমের প্রোটিনের সমষ্টিকে বোঝায়। যেহেতু প্রোটিনসমূহ একাটি জীবের জীবনে কেন্দ্রীয় ভূমিকা পালন করে, জৈব শনাক্তকারকসমূহের (বায়োমার্কার; বিশেষ করে যেগুলি কোন নির্দিষ্ট রোগকে শনাক্ত করে) আবিষ্কারে প্রোটিনসমগ্র বিজ্ঞান অসামান্য অবদান রাখতে পারে।

মানুষের বংশাণুসমগ্রের একটি মোটামুটি খসড়া বিজ্ঞানীরা পেয়ে গেছেন; এখন বহু গবেষক পরীক্ষা করছেন কী ভাবে বংশাণু ও প্রোটিন পারস্পরিক ক্রিয়ার মাধ্যমে অন্যান্য প্রোটিন গঠন করে। মানব বংশাণুসমগ্র প্রকল্পের গবেষণায় একটি চমকপ্রদ তথ্য বেরিয়ে এসেছে যে মানুষের বংশাণুসমগ্রে প্রোটিনকে সঙ্কেতায়িত করে এমন বংশাণুর সংখ্যা (~২২,০০০) মানবদেহের প্রোটিনসমগ্রের সমস্ত প্রোটিনের সংখ্যার (~৪০০,০০০) তুলনায় অনেক কম।

মানবদেহের সমস্ত প্রোটিনের তালিকা তৈরি করা ও এদের কার্যপ্রণালী নির্ণয় করা বিজ্ঞানীদের জন্য এক দুরূহ চ্যালেঞ্জ। এ ব্যাপারে আন্তর্জাতিক সমন্বয়ের লক্ষ্যে গঠিত হয়েছে "হিউম্যান প্রোটিয়োম অর্গানাইজেশন" বা "মানব প্রোটিনসমগ্র সংস্থা"।

বহিঃসংযোগ
---------

* HUPO মানব প্রোটিনসমগ্র সংস্থা
**শিল্প মনোবিজ্ঞান** হল মনোবিজ্ঞানের যে শাখায় শিল্প-কারখানা ও ব্যবসা ক্ষেত্রে সংঘটিত মানব আচরণের বিজ্ঞানভিত্তিক ব্যাখ্যা প্রদান করে। শিল্প মনোবিজ্ঞান বিশেষভাবে শিল্প-কারখানা ও ব্যবসায় প্রতিষ্ঠানে নিযুক্ত ব্যক্তিদের আচরণ আলোচনা করলেও সাধারনভাবে এর পরিসর আরও বিস্তত। যেমন সরকারি অফিস,  আধা সরকারি অফিস বা স্বায়ত্বশাসিত প্রশাসনিক প্রাতিষ্ঠানের কার্যকলাপও শিল্প মনোবিজ্ঞানের আওতায় পড়ে। অতএব, ব্যাপক অর্থে শিল্প মনোবিজ্ঞানকে মানুষের কার্যকলাপ সংক্রান্ত বিজ্ঞান বলা চলে।

শিল্প মনোবিজ্ঞানের লক্ষ্য
-------------------------

শিল্প মনোবিজ্ঞানের প্রধান লক্ষ্য হচ্ছে শিল্প-কারখানায় উৎপাদন বৃদ্ধিতে সহায়তা করা।  উৎপাদনের পরিমানগত এবং গুনগত মানের সমৃদ্ধি সাধন করা। যেহেতু এটি একটি মনোবিজ্ঞান তাই উৎপাদনের সাথে জড়িত কর্মচারীদের সকল আচরণ যেমন দক্ষতা, মনোবল, কর্মসন্তুষ্টি পর্যালোচনা করে। সঠিক ব্যক্তিদের নির্বাচন, সুষ্ঠ প্রশিক্ষণ এবং কর্ম প্রেরণা সৃষ্টি করাই শিল্প মনোবিজ্ঞানের উদ্দেশ্য। এমনকি কর্মচারীদের সমস্ত অভিযোগ শ্রবণ করে মালিকের মতামত নিয়ে উভয়ের মধ্যে সুসম্পর্ক সৃষ্টি করাও শিল্প মনোবিজ্ঞানের কাজ।

শিল্প মনোবিজ্ঞানের বিষয়বস্তু
-----------------------------

শিল্প মনোবিজ্ঞানের সংক্ষিপ্ত বিষয়বস্তু তুলে ধরা হল:

* কর্ম ও কর্মী বিশ্লেষণ ( Job and Worker analyses)
* কর্মচারী নির্বাচন ( Personnel selection)
* শিল্পে প্রশিক্ষণ ( Training in industry)
* প্রকৌশল মনোবিজ্ঞান ( Engineering psychology)
* কর্মদক্ষতা ও ক্লান্তি ( Efficiency and Fatigue)
* শৈল্পিক দুর্ঘটনা (Industrial Accident)
* শিল্পে মানবিক সম্পর্ক (Human relation in industry)
* কর্মসন্তুষ্টি ও কর্মচারী মনোবল ( Job satisfaction and employee morale)
* বিজ্ঞাপন ও ভোক্তা জরিপ ( Advertising and consumer survey)
* শিল্প মনোবিজ্ঞানের গবেষণা ( Research in Industrial psychology)

শিল্প মনোবিজ্ঞানের ঐতিহাসিক পটভূমি
----------------------------------

শিল্প মনোবিজ্ঞানের জন্ম ও বিকাশের সাথে যে সব মনোবিজ্ঞানী জড়িত ছিলেন তাঁদের মধ্যে স্কট ( W.D Scott) এর নাম বিশেষভাবে উল্লেখযোগ্য.

তথ্যসূত্র
---------
***পেন্টহাউস কমিক্স*** ছিল আমেরিকান বাজারের ম্যাগাজিন আকারের কমিক বই, ১৯৯৪ সালের বসন্ত থেকে জুলাই ১৯৯৮ পর্যন্ত পেন্টহাউজ ইন্টারন্যাশনাল/জেনারেল মিডিয়া কমিউনিকেশনস  দ্বারা প্রকাশিত ছিল। প্রাথমিক সম্পাদক ছিলেন জর্জ কারাগন  এবং হোরাটিও ওয়েসফেল্ড। এর ৩২ টি সংখ্যা  এবং একটি বিশেষ সংস্করণ বের হয়েছিল।  *পেন্টহাউস কমিক্সের* বিদেশী সংস্করণগুলি ২০১১ সাল পর্যন্ত প্রকাশিত হয়েছে।

প্রকাশের ইতিহাস
---------------

*পেন্টহাউস কমিক্স* পেন্টহাউস পত্রিকার সংক্ষিপ্ত বিভাগগুলির একটি সিরিজ হিসাবে শুরু হয়েছিল। সংক্ষিপ্ত বিভাগগুলির ৩টি মুদ্রিত হওয়ার পরে (এগুলি অ্যাডাম হিউজেস, কেভিন নওলান এবং গ্যারি লিচের শিল্পকর্মের বৈশিষ্ট্যযুক্ত) প্রকাশক বব গুচিওনি অনুরোধ করেছিলেন যে, পেন্টহাউস কমিক্স তার নিজস্ব স্ট্যান্ড-অ্যালোন ম্যাগাজিনে পরিণত করতে, যা তিনি মার্কিন যুক্তরাষ্ট্র এবং ইউরোপীয় উভয় পত্রিকার বাজারে প্রতিযোগিতার কল্পনা করেছিলেন।

সেন্সরশিপ
---------

১৯৯৪ সালের জুনে কানাডিয়ান কর্তৃপক্ষ সতর্ক করেছিল যে, "*পেন্টহাউস কমিক্স* ইস্যু # ২ (জুলাই/আগস্ট ১৯৯৪) বিতরণ নিষিদ্ধ করবে, কারণ এটি মহিলা এবং অন্যদের যৌন থিমকে পরাধীন করার বিষয়ে কাজ করে।

বিদেশী সংস্করণ
--------------

মার্কিন সংস্করণ বন্ধ হয়ে যাওয়ার অনেক পরেও *পেন্টহাউস কমিক্সের* বিদেশী সংস্করণ প্রকাশনা অব্যাহত ছিল। *পেন্টহাউস কমিক্সের* বিদেশের সংস্করণগুলি ইংল্যান্ড, ফ্রান্স, গ্রিস, ইতালি, জার্মানি, নেদারল্যান্ডস, নিউজিল্যান্ড, অস্ট্রেলিয়া, দক্ষিণ আফ্রিকা এবং মেক্সিকোতে প্রকাশিত হয়েছে। স্পেনীয় সংস্করণের *পেন্টহাউস কমিক্স* ২০১১ সালে এর ১০৮তম সংখ্যাটি বের করেছে।

মন্তব্য
-------

1. ↑  Grand Comics Database: *Penthouse Comix*
2. ↑  Pilcher, Tim (ed.) (২০০৮)। *Erotic Comics: A Graphic History from Tijuana Bibles to Underground Comix*। Harry N. Abrams inc.। পৃষ্ঠা 104। উদ্ধৃতি শৈলী রক্ষণাবেক্ষণ: অতিরিক্ত লেখা: লেখকগণের তালিকা (link)
3. ↑  Grand Comics Database: *Penthouse Comix* cover index
4. ↑  Grand Comics Database: *Penthouse Comix* #1 Special Edition 1995
5. ↑  THE MEDIA BUSINESS; Canada May Prohibit Entry Of Penthouse's Comic Book  ওয়েব্যাক মেশিনে আর্কাইভকৃত ৬ মার্চ ২০১৬ তারিখে, *The New York Times* (June 23, 1994).
6. ↑  "Spanish Penthouse Comix publishes issue # 108"। [*স্থায়ীভাবে অকার্যকর সংযোগ*]

বহিঃসংযোগ
---------

* গ্র্যান্ড কমিক্স ডেটাবেজে, *পেন্টহাউস কমিক্স*
* *প্যান্টহাউস কমিক্স* — কমিকবুক ডেটাবেজ

* "*পেন্টহাউস কমিক্সের* জন্য একটি রিটার্ন ?," *ব্লিডিং কুল* (আগস্ট ১৫, ২০১৪)
**ক্লো ঝাও** (চীনা: 赵婷; ফিনিন: *Zhào Tíng*, জন্মঃ ৩১মে ১৯৮২) একজন চীনা চলচ্চিত্র নির্মাতা যিনি মূলত স্বাধীন মার্কিন চলচ্চিত্রগুলিতে তাঁর কাজের জন্য পরিচিত। তাঁর প্রথম বৈশিষ্ট্য ফিল্ম, গানস মাই ব্রাদার্স আমাকে শিখিয়েছিল (২০১৫), সানড্যানস ফিল্ম ফেস্টিভ্যালের সমালোচনা করে প্রশংসিত হয়েছিল এবং সেরা ফার্স্ট ফিচারের জন্য ইন্ডিপেন্ডেন্ট স্পিরিটি অ্যাওয়ার্ডের জন্য মনোনীত হয়েছিল। তার দ্বিতীয় বৈশিষ্ট্যযুক্ত চলচ্চিত্র, দ্য রাইডার (2017) সমালোচিতভাবে প্রশংসিত হয়েছিল এবং সেরা চলচ্চিত্র এবং সেরা পরিচালকের জন্য স্বাধীন আত্মা পুরস্কারের জন্য মনোনীত হয়েছিল। ঝাও নোমডল্যান্ডের (২০২০) সাথে আরও সাফল্য অর্জন করেছিলেন, যা আন্তর্জাতিক স্বীকৃতি আকর্ষণ করে এবং গোল্ডেন গ্লোব পুরস্কারের সেরা পরিচালক, আমেরিকা অ্যাওয়ার্ডস ডিরেক্টর গিল্ড, একাডেমি অ্যাওয়ার্ডস এবং ব্রিটিশ একাডেমী চলচ্চিত্র পুরস্কার সহ অনেক পুরস্কার জিতেছিল - ঝাওকে দ্বিতীয় মহিলা এবং প্রথম হিসাবে তৈরি করেছে ভেনিস ফিল্ম ফেস্টিভ্যালে গোল্ডেন লায়ন এবং টরন্টো আন্তর্জাতিক চলচ্চিত্র উৎসবে পিপলস চয়েস অ্যাওয়ার্ড - প্রতিটি পুরস্কারের অংশীদার এশিয়ান মহিলা। ২০২১ সালে, তিনি নমডল্যান্ডের জন্য ৯৩ তম একাডেমী পুরস্কারে সেরা পরিচালকের জন্য একাডেমি পুরস্কার অর্জনকারী দ্বিতীয় মহিলা হয়েছেন।

প্রাথমিক জীবন
-------------

ঝাও ১৯৮২ সালে বেইজিংএ জন্মগ্রহণ করেছিলেন। তার বাবা ঝাও ইউজি, যিনি চীনের শিল্পায়নের তরঙ্গকে দুর্দান্ত সাফল্যে নিয়ে এসেছিলেন, তিনি দেশের বৃহত্তম ইস্পাত সংস্থা শৌগাং গ্রুপের শীর্ষ এক নির্বাহী হিসাবে প্রথম এবং পরে ছিলেন রিয়েল এস্টেট উন্নয়ন এবং ইক্যুইটি বিনিয়োগকারি।

তথ্যসূত্র
---------

1. ↑  Sam Fragoso (এপ্রিল ১৫, ২০১৮)। "Talk Easy with Sam Fragoso" (পডকাস্ট)। Talk Easy। সংগ্রহের তারিখ মে ১১, ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Willmore, Alison। "Chloé Zhao's America"। *Vulture*। Vulture। সংগ্রহের তারিখ এপ্রিল ৪, ২০২১।
৫x৬ ক্লোবারের জন্য শুরুর অবস্থান

**ক্লোবার** (ইংরেজি: Clobber) হল একটি বিমূর্ত কৌশল খেলা যা ২০০১ সালে সম্মিলিত গেম থিওরিস্ট মাইকেল এইচ অ্যালবার্ট, জেপি গ্রসম্যান এবং রিচার্ড নোয়াকোস্কি দ্বারা উদ্ভাবিত হয়েছিল। এটি পরবর্তীকালে অন্যদের মধ্যে এলউইন বার্লেক্যাম্প এবং এরিক ডেমাইন দ্বারা অধ্যয়ন করা হয়েছে। ২০০৫ সাল থেকে, এটি কম্পিউটার অলিম্পিয়াডের একটি ইভেন্ট।

বিস্তারিত
---------

ক্লোবার দুটি খেলোয়াড়ের সাথে সবচেয়ে ভাল খেলা হয় এবং খেলতে গড়ে ১৫ মিনিট সময় নেয়। এটি ৮ বছর এবং তার বেশি বয়সীদের জন্য প্রস্তাবিত। এটি সাধারণত একটি আয়তক্ষেত্রাকার সাদা এবং কালো চেকারবোর্ডে খেলা হয়। খেলোয়াড়রা পালা করে তাদের নিজেদের একটি টুকরোকে একটি অর্থোগোনালি সংলগ্ন বিপরীত অংশে নিয়ে যায়, এটিকে গেম থেকে সরিয়ে দেয়। গেমের বিজয়ী হল সেই খেলোয়াড় যে শেষ চালটি করে (অর্থাৎ যার প্রতিপক্ষ নড়াচড়া করতে পারে না)।

গেমটি শুরু করতে, চেকারবোর্ডের প্রতিটি স্কোয়ার একটি পাথর দ্বারা দখল করা হয়। সাদা বর্গাকার উপর সাদা পাথর এবং কালো স্কোয়ারের উপর কালো পাথর বসানো হয়েছে। সরানোর জন্য, খেলোয়াড়কে অবশ্যই তার নিজের পাথরের একটি তুলে নিতে হবে এবং একটি প্রতিপক্ষের পাথরকে পার্শ্ববর্তী বর্গক্ষেত্রে অনুভূমিকভাবে বা উল্লম্বভাবে "ক্লোবার" করতে হবে। একবার প্রতিপক্ষের পাথরটি ক্লোবার হয়ে গেলে, এটি অবশ্যই বোর্ড থেকে সরানো হবে এবং সরানো পাথর দ্বারা প্রতিস্থাপিত হবে। যে খেলোয়াড়, তাদের পালা, নড়াচড়া করতে অক্ষম, খেলা হারায়।

বৈকল্পিক
--------

গণনামূলক খেলায় (যেমন, কম্পিউটার অলিম্পিয়াড ), ক্লোবার সাধারণত ১০x১০ বোর্ডে খেলা হয়। টুকরাগুলির প্রাথমিক বিন্যাসেও ভিন্নতা রয়েছে। আরেকটি রূপ হল *ক্যানিবাল ক্লোবার*, যেখানে একটি পাথর কেবল প্রতিপক্ষের পাথরই নয় তার মালিকের অন্যান্য পাথরও ধরতে পারে। ক্লোবারের চেয়ে ক্যানিবাল ক্লোবারের একটি সুবিধা হল যে একজন খেলোয়াড় কেবল জিততে পারে না, তবে অ-তুচ্ছ ব্যবধানে জিততে পারে। ক্যানিবাল ক্লোবার ২০০৩ সালের গ্রীষ্মে ইঙ্গো আলথোফার দ্বারা প্রস্তাবিত হয়েছিল। ২০১৫ সালে ইঙ্গো আলথোফারের দ্বারা প্রস্তাবিত আরেকটি রূপ হল সান জেগো: এখানে টুকরোগুলো ক্লোবার করা হয় না, তবে টাওয়ারে স্তুপ করা হয়। প্রতিটি টাওয়ার তার উপরে অংশ সহ খেলোয়াড়ের অন্তর্গত। শেষে সর্বোচ্চ টাওয়ারের খেলোয়াড়কে বিজয়ী ঘোষণা করা হয়। ড্র সম্ভব।

তথ্যসূত্র
---------

1. ↑  "Clobber | Board Game"। Board Game Geek। সংগ্রহের তারিখ ১২ ফেব্রুয়ারি ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* *বিজ্ঞান সংবাদে* *ক্লোবারড* নিবন্ধ
* বোর্ডগেমগিক-এ ক্লোবার
* টিলবার্গ ২০১১-এ ক্লোবার প্রতিযোগিতার *অলিম্পিয়াডে সচিত্র প্রতিবেদনে ক্লোবার*
স্বামীনারায়ণের জন্ম: *স্বামীনারায়ণ এবং তাঁর মা ভক্তিমাতা*।
**স্বামীনারায়ণ** ( ৩ এপ্রিল ১৭৮১ - ১ জুন ১৮৩০), সাহাজানন্দ স্বামী হিসাবেও পরিচিত, তিনি ছিলেন একজন যোগী এবং একজন সন্ন্যাসী, যার জীবন ও শিক্ষা কেন্দ্রীয় হিন্দু প্রথাগুলির ধর্ম, অহিংসা এবং ব্রহ্মচর্চাকে পুনরুজ্জীবিত করেছিলেন। তিনি তার অনুসারীরা তাকে ঈশ্বরের পাঠানো দূত বলে বিশ্বাস করত।

১৭৮১ সালে ভারতের উত্তর প্রদেশের ছাপাইয়া গ্রামে স্বামীনারায়ণ জন্মগ্রহণ করেন। ১৭৯২ সালে ১১ বছর বয়সে তিনি নীলকান্ত বর্নি নামটি গ্রহণ করে সাত বছরের তীর্থযাত্রা শুরু করেন। এই যাত্রার সময় তিনি নানা কল্যাণমূলক কার্যক্রম করেন এবং এই যাত্রার ৯ বছর ১১ মাস পর তিনি ১৭৯৯ সালে গুজরাত রাজ্যে বসতি স্থাপন করেন। ১৮০০ সালে তিনি তার গুরু স্বামী রমানন্দ দ্বারা উদ্ভাব সম্প্রদায়ের সূচনা করেন এবং তাকে নাম দেওয়া হয় সাহাজানন্দ স্বামী। ১৮০২ সালে তার গুরু তার মৃত্যুর পূর্বে উদ্ভাব সম্প্রদায়ের নেতৃত্ব হস্তান্তর করেছিলেন। সাহাজানন্দ স্বামী একটি আয়োজন করেন এবং "স্বামীনারায়ণ মন্ত্র" শিক্ষা দেন। এদিক থেকে তিনি স্বামীনারায়ণ নামে পরিচিত ছিলেন। উদ্ভাব সম্প্রদায় পরে স্বামীণারায়ন সম্প্রদায় নামে পরিচিতি পায়।

ব্রিটিশ রাজ্যের সাথে স্বামীনারায়ণ একটি ভাল সম্পর্ক গড়ে তুলেছিলেন। তার কেবল হিন্দু সম্প্রদায়েরই নয় বরং ইসলাম ও জরোস্ট্রিয়ানিজম এর অনেক অনুসারী ছিল। তিনি তার জীবদ্দশায় ছয়টি মন্দির নির্মাণ করেছিলেন এবং তার দর্শন বিস্তারের জন্য ৫০০ পরমহংস নিযুক্ত করেছিলেন। ১৮২৬ সালে, স্বামীনারায়ণ সামাজিক নীতির উপর একটি বই শিক্ষাপত্রি লিখেছিলেন। ১৮৩০ সালের ১ জুন তার মৃত্যু হয় এবং গুজরাতের গাধারায় হিন্দু ধর্মীয় রীতি অনুযায়ী তাকে সমাহিত করা হয়। তার মৃত্যুর পূর্বে, স্বামীনারায়ণ তার স্বামীনারায়ণ সমপ্রদায়ের দুটি অংশের দায়িত্ব পরিচালনা করার জন্য গৃহীত ভাতিজাদেরকে আচার্য হিসাবে নিযুক্ত করেছিলেন। নারী ও দরিদ্রদের জন্য সংস্কারের জন্য এবং ব্যাপকভাবে অহিংস (অগ্নি উৎসর্গ) সম্পাদন করার জন্যও সমাজের মধ্যে স্বামীনারায়ণকে স্মরণ করা হয়।

তথ্যসূত্র
---------

1. ↑  Williams 2001, পৃ. 13
ক্লোজ এনকাউন্টার্স অব দা থার্ড কাইন্ড পোস্টার
***ক্লোজ এনকাউন্টার্‌স অফ দ্য থার্ড কাইন্ড*** (ইংরেজি ভাষায়: Close Encounters of the Third Kind) স্টিভেন স্পিলবার্গ পরিচালিত বিজ্ঞান কল্পকাহিনীমূলক চলচ্চিত্র যা ১৯৭৭ সালে মুক্তি পায়।  এতে *রয় নেরি* নামের এক মার্কিন ইলেকট্রিক্যাল লাইনম্যানের ইউএফও-র সাথে ক্লোজ এনকাউন্টার এবং ইউএফও আচ্ছন্নতার গল্প চিত্রায়িত হয়েছে। যুক্তরাষ্ট্রের বিজ্ঞানী ও সরকারি কর্মকর্তাদের সম্পৃক্ততা ছবিটিতে নতুন মাত্রা যোগ করেছে।

স্পিলবার্গের ছোটবেলা থেকেই ক্লোজ এনকাউন্টার ছবির পরিকল্পনার কাজ শুরু হয়েছিলো। অনেকেই এর স্বপ্ন দেখেছেন। স্পিলবার্গ এসে সেটাই পূর্ণ করেছেন। ১৯৭৩ সালের স্পিলবার্গ কলাম্বিয়া পিকচার্স এর সাথে একটি কল্পবিজ্ঞান সিনেমা নির্মাণের চুক্তি করেন। চিত্রনাট্য রচনায় স্পিলবার্গের পাশাপাশি অংশ নিয়েছেন পল শ্রাডার, জন হিল, ডেভিড জিলার, হ্যাল বরউড, ম্যাথিউ রবিন্স এবং জেরি বেলসন। শেষে অবশ্যই চিত্রনাট্য রচনার পুরো ক্রেডিট স্পিলবার্গকে একাই দেয়া হয়েছে।

তথ্যসূত্র
---------

1. ↑  McBride 1997, পৃ. 204।
2. ↑  Morton, Ray (২০০৭)। *Close Encounters of the Third Kind: The Making of Steven Spielberg's Classic Film*। Applause Theatre & Cinema Books। পৃষ্ঠা 298। আইএসবিএন 978-1-55783-710-3।

বহিঃসংযোগ
---------


উইকিউক্তিতে ***ক্লোজ এনকাউন্টার্‌স অফ দ্য থার্ড কাইন্ড*** সম্পর্কিত উক্তির সংকলন রয়েছে।

* অফিসিয়াল ওয়েবসাইট
* ইন্টারনেট মুভি ডেটাবেজে *ক্লোজ এনকাউন্টার্স অব দা থার্ড কাইন্ড*  উইকিউপাত্তে এটি সম্পাদনা করুন (ইংরেজি)
* রটেন টম্যাটোসে *Close Encounters of the Third Kind* (ইংরেজি)
* *Close Encounters of the Third Kind* at Filmsite.org
**পেন্টহাউস টিভি** হল একটি মার্কিন প্রিমিয়াম প্রাপ্তবয়স্ক বিনোদন টেলিভিশন চ্যানেল, যা স্পষ্ট প্রাপ্তবয়স্ক সামগ্রী, প্রাথমিকভাবে হার্ডকোর পর্নোগ্রাফিক চলচ্চিত্র এবং মূলধারার সাক্ষাৎকার নিয়ে গঠিত। চ্যানেলের নামটি পুরুষদের ম্যাগাজিন *পেন্টহাউস* থেকে লাইসেন্সপ্রাপ্ত। চ্যানেলটি পেন্টহাউস মিডিয়ার মালিকানাধীন এবং নিউ ফ্রন্টিয়ার মিডিয়ার দ্য ইরোটিক নেটওয়ার্ক দ্বারা বিতরণ করা হয়েছে।  ২০০৭ সালের ডিসেম্বরে চালু করা হয়েছিল, এটি মূলত শুধুমাত্র একটি পে-পার-ভিউ চ্যানেল এবং ভিডিও অন ডিমান্ড পরিষেবা হিসাবে উপলব্ধ ছিল, কিন্তু ২০১১ সালের মাঝামাঝি থেকে এটি হাই ডেফিনেশন চ্যানেল নিয়ে আসে এবং মাসিক পরিষেবা হিসাবে উপলব্ধ ছিল (কিন্তু থ্রিডিটিভি সংস্করণ প্রযুক্তি গ্রহণ না করায় অবশেষে পরিত্যক্ত হয়েছিল)।

আরো দেখুন
---------

* পেন্টহাউস টিভি (কানাডা)

তথ্যসূত্র
---------

1. ↑  Penthouse Magazine, New Frontier Media Announce $10 million deal to Launch Penthouse TV  আর্কাইভইজে আর্কাইভকৃত ২০১২-০৭-১৬ তারিখে New Frontier Media Press release September 18, 2007
2. ↑  Penthouse To Create First 3D Porn Channel  ওয়েব্যাক মেশিনে আর্কাইভকৃত ১৯ মে ২০১১ তারিখে Penthouse Press Release January 10, 2011
**পেন্টিন** একটি অ্যালিফ্যাটিক হাইড্রোকার্বন, এর সমগোত্রীয় শ্রেণীর অণুতে কার্বন=কার্বন দ্বিবন্ধন (C=C) বিদ্যমান। পেন্টিন সাধারণভাবে এলকিন বা অলেফিনস নামে পরিচিত। লাতিন অলেফিনস মানে তৈল উৎপাদনকারী। এই যৌগগুলো ক্লোরিনের সাথে বিক্রিয়া করে ডাইক্লোরাইড গঠন করে যা তৈলজাতীয় যৌগ। 

CH3-CH2-CH2-CH= CH2 + Cl2 = CH3-CH2-CH2-CHCl-CH2Cl
এটি একটি মুক্ত শিকল অ্যালকিন।

সংকেত
-----

* পেন্টিনের রাসায়নিক সংকেতঃ C5H10
* পেন্টিনের রাসায়নিক সংকেতঃ CH3-CH2-CH2-CH=CH2

উৎস
---

### প্রকৃতিতে প্রাপ্ত

পেন্টিন দুই পদ্ধতিতে উৎপাদন করা যায়। ভাঙন বা ক্রাকিং পদ্ধতিতে পেট্রোলিয়াম থেকে প্রাপ্ত হাইড্রোকার্বন থেকে এটি আহরণ করা হয়। আমেরিকায় প্রাকৃতিক গ্যাস এবং ইউরোপে অপরিশোধিত তেলের ন্যাপথা অংশ থেকে পেন্টিন পাওয়া যায়। করে। 
উচ্চ তাপমাত্রা ও চাপে পেন্টেনকে ভাঙলে পেন্টিন পাওয়া যায়। সেই সাথে কিছু এলকেনও উৎপন্ন হয়। 
পেন্টেন---> পেন্টিন + অ্যালকেন

### পরীক্ষাগারে প্রস্তুতি

পরীক্ষাগারে অধিক পরিমাণ গাঢ় সালফিউরিক এসিডের সাথে %নলকে উত্তপ্ত করলে পেন্টিন উৎপন্ন হয়।

CH3-CH2-CH2-CH-OH + H2SO4 = CH3-CH2-CH2-CH=CH2 + (H2O + H2SO4)

### শিল্পোৎপাদন পদ্ধতি

শিল্প কারখানায় পেন্টিন উৎপাদনে বেশ কয়েকটি পদ্ধতি অনুসরণ করা হয়।

#### অ্যালকোহল থেকে

পেন্টানলকে উচ্চ তাপমাত্রায় অ্যালুমিনিয়াম অক্সাইডের উপর দিয়ে প্রবাহিত করলে প্রচুর পরিমাণে পেন্টিন উৎপন্ন হয়। এক্ষেত্রে এলুমিনা (AL2O3) নিরুদক হিসেবে কাজ করে। 

#### পেন্টাইন থেকে

লেড এবং বেরিয়াম সালফেট এর উপস্থিতিতে পেন্টাইনের সাথে হাইড্রোজেন যুক্ত হয়ে পেন্টিন উৎপন্ন করে।

বৈশিষ্ট্য
---------

স্বাভাবিক তাপমাত্রায় তরল। পেন্টিন পেন্টেনের ন্যায় অপোলার জৈব দ্রাবকে দ্রবনীয় কিন্তু পোলার দ্রাবক যেমন পানিতে অদ্রবনীয়। পেন্টিনের সাথে নিকেল প্রভাবকের উপস্থিতিতে হাইড্রোজেন অণু যুক্ত হয়ে পেন্টেন তৈরী করে।

আরো পড়ুন
---------

* ইথিন
* প্রোপিন
* বিউটিন
* হেপ্টিন
* হেক্সিন
* অক্টিন
* ননিন

ব্যবহার
-------

তথ্য উৎস
--------

1. 1 2 3  Record  in the GESTIS Substance Database from the IFA
2. ↑  উচ্চ মাধ্যমিক রসায়ন, দ্বিতীয় পত্র, হাজারী এবং নাগ।
3. ↑  উচ্চ মাধ্যমিক রসায়ন, দ্বিতীয় পত্র, ড. মোঃ রবিউল ইসলাম, ড. গাজী মোঃ আহসানুল কবীর, ড. মোঃ মনিমুল হক।

| * দে
* স
অ্যালকিনসমূহ |
| --- |
| 
* ইথিন ( C2H4 )
* প্রোপিন ( C3H6 )
* বিউটিন ( C4H8 )
* পেন্টিন ( C5H10 )
* হেক্সিন ( C6H12 )
* হেপ্টিন ( C7H14 )
* অক্টিন ( C8H16 )
* ননিন ( C9H18 )
* ডেকিন ( C10H20 )

 |
ডানা ওলমার্ট
**ডানা ওলমার্ট** ( হিব্রু ভাষায়: דנה אולמרט‎  ; জন্ম ২৬ ডিসেম্বর, ১৯৭২), একজন ইসরায়েলি বামপন্থী কর্মী, সাহিত্য তত্ত্ববিদ এবং সম্পাদক । তিনি ইসরাইলের সাবেক প্রধানমন্ত্রী এহুদ ওলমার্টের কন্যা।

ওলমার্ট জেরুজালেমের হিব্রু বিশ্ববিদ্যালয় থেকে সাহিত্যে পিএইচডি ডিগ্রি অর্জন করেন "*দ্য গ্রোথ অফ হিব্রু পোয়েট্রি উইমেন উইমেন দ্য টুয়েন্টিজ: সাইকোঅ্যানালাইটিক্যাল অ্যান্ড ফেমিনিস্ট পার্সপেকটিভস* ।"  তিনি তেল আবিব বিশ্ববিদ্যালয়ে সাহিত্য পড়ান  এবং ইদানীং সৃজনশীল লেখার কর্মশালা শেখান। তিনি একটি কবিতা সিরিজের সম্পাদক এবং সাহিত্য পুরস্কারের বিভিন্ন জুরিতে আমন্ত্রিত ছিলেন।

তিনি ম্যাকসোম ওয়াচের জন্য স্বেচ্ছায় কাজ করেছিলেন।  ২০০৬ সালের জুন মাসে, তিনি গাজা সৈকত বিস্ফোরণে কথিত ইসরাইলি জড়িততার প্রতিবাদে তেল আবিবে একটি মিছিলে অংশ নেন যা তাকে ডানপন্থী ব্যক্তিত্বদের সমালোচনার বিষয় করে তোলে।

ওলমার্ট একজন স্ব-ঘোষিত লেসবিয়ান এবং ইসরায়েলে গৌরব পদযাত্রা অংশগ্রহণ করেন।  তিনি তার মহিলা সঙ্গী ডাফনা বেন-জেভির সাথে তেল আবিবে থাকেন। এই দম্পতি বেন-জেভি দ্বারা জন্ম নেওয়া একটি মেয়েকে বড় করেছেন।

তথ্যসূত্র
---------

1. ↑  Our Scholarship Winners  ওয়েব্যাক মেশিনে আর্কাইভকৃত ২০০৭-১০-০৭ তারিখে Hebrew University of Jerusalem
2. ↑  The Literature Department Tel Aviv University
3. ↑  "Sea of Hope"। *New Israel Fund* (ইংরেজি ভাষায়)। ২০১৭-০৮-১৭। সংগ্রহের তারিখ ২০১৯-০৯-০১।
4. ↑  Olmert Daughter Defends Gay Parade. Publication: Israel Faxx, Date: Thursday, June 21, 2007
**সুজান কার্লটন এথি** (ইংরেজি: Susan Carleton Athey, জন্ম ১৯৭০/১৯৭১) একজন মার্কিন ব্যষ্টিক অর্থনীতিবিদ। তিনি মার্কিন যুক্তরাষ্ট্রের স্ট্যানফোর্ড বিশ্ববিদ্যালয়ের গ্র‍্যাজুয়েট স্কুল অভ বিজনেসের (স্নাতকোত্তর ব্যবসা শিক্ষা প্রতিষ্ঠান) মানববিদ্যা ও বিজ্ঞান বিদ্যালয়ের প্রযুক্তির অর্থনীতি বিষয়ে অধ্যাপিকা। স্ট্যানফোর্ড বিশ্ববিদ্যালয়ে যোগদানের আগে তিনি হার্ভার্ড বিশ্ববিদ্যালয় ও ম্যাসাচুসেটস ইনস্টিটিউট অভ টেকনোলজিতে অধ্যাপনা করেন। তিনি অর্থনীতিতে জন বেটস ক্লার্ক পদক বিজয়ী প্রথম নারী অর্থনীতিবিদ। মার্কিন অর্থনৈতিক সংঘ প্রতি দুই বছর অন্তর ৪০-অনূর্ধ্ব ও মার্কিন যুক্তরাষ্ট্রে কর্মরত সেরা অর্থনীতিবিদকে এই পদক দান করে থাকে। এথিকে অর্থনৈতিক তত্ত্ব, অভিজ্ঞতাবাদী অর্থশাস্ত্র ও অর্থমিতিতে অবদান রাখার জন্যনেই পুরস্কার প্রদান করা হয়।

এথি ছয় বছর মাইক্রোসফট কর্পোরেশনের প্রধান পরামর্শক অর্থনীতিবিদ হিসেবে কাজ করেন। এছাড়া তিনি মাইক্রোসফট রিসার্চ নামক প্রতিষ্ঠানের একজন পরামর্শক গবেষক ছিলেন। তিনি বর্তমানে এক্সপিডিয়া, লেন্ডিং ক্লাব, টুরো, রিপল ল্যাবস ও অলাভজনক ইনোভেশনস ফর পভার্টি অ্যাকশন প্রতিষ্ঠানের নির্বাহী পরিষদের সদস্য। এছাড়া তিনি স্ট্যানফোর্ড অর্থনৈতিক নীতি গবেষণা ইনস্টিটিউটের একজন জ্যেষ্ঠ "ফেলো"। তিনি স্ট্যানফোর্ডের মানবকেন্দ্রিক কৃত্রিম বুদ্ধিমত্তা ইন্সটিটিউটের সহযোগী পরিচালক ও গ্লোবাল ক্যাপিটাল সোশ্যাল ইমপ্যাক্ট ল্যাবের (অর্থাৎ "বৈশ্বিক পুঁজি সামাজিক প্রভাব গবেষণাগার") পরিচালক। ব্যক্তিগত জীবনে তিনি অর্থশাস্ত্রে ২০২১ সালে নোবেল স্মারক পুরস্কার বিজয়ী ওলন্দাজ-মার্কিন অর্থনীতিবিদ খিডো ইম্বেনসের স্ত্রী।

তথ্যসূত্র
---------

1. ↑  "Enriching the Experience"। Stanford Graduate School of Business।
2. ↑  Priest, Lisa (এপ্রিল ২৩, ২০০৭)। "Economist who aided Canada wins top honour"। *Globe&Mail, Toronto*। এপ্রিল ২৭, ২০০৭ তারিখে মূল থেকে আর্কাইভ করা। সংগ্রহের তারিখ ২০০৭-০৪-২৩।
3. 1 2 3  "Susan Athey"। *Stanford Graduate School of Business* (ইংরেজি ভাষায়)। সংগ্রহের তারিখ ২০২০-১২-০৩।
**ব্যাটম্যান: আরকাম অ্যাসাইলাম** ২০০৯ সালে প্রকাশিত ডিসি কমিকসের ব্যাটম্যান চরিত্রের উপর ভিত্তি করে নির্মিত একটি অ্যাকশন-অ্যাডভেঞ্জার ভিডিও গেম। এটি নির্মাণ করে রকস্টেডি স্টুডিওস এবং এইদোস ইন্টারেকটিভ ওয়ার্নার ব্রোস. ইন্টারেকটিভ এন্টারটেইনমেন্টের সাথে একত্রে প্লেস্টেশন ৩, এক্সবক্স ৩৬০ ভিডিও গেম কনসোল এবং মাইক্রোসফট উইন্ডোজের জন্য প্রকাশ করে। গেমটি কনসোলের জন্য বিশ্বব্যাপী মুক্তি পায় ২৫ আগস্ট, ২০০৯ এবং মাইক্রোসফট উইন্ডোজের জন্য মুক্তি পায় একই বছরের ১৫ সেপ্টেম্বর।

*আরকাম অ্যাসাইলাম* অভিজ্ঞ লেখক পল ডিনি লিখেছেন যা বহুদিন ধরে চলা কমিক বইকে ভিত্তি করে নির্মিত। গেমের প্রধান কাহিনীতে ব্যাটম্যানের প্রধান শত্রু, দ্য জোকার, আরকাম অ্যাসাইলামের নিয়ন্ত্রণ দখল এবং ব্যাটম্যানকে এর ভিতর তার বন্দী শত্রুদের সাথে আটক করার একটি বিশদ পরিকল্পনা করে। জোকার কাল্পনিক শহর গথাম সিটিকে লুকানো বোমা দিয়ে উড়িয়ে দেওয়ার হুমকি দেওয়ার কারণে ব্যাটম্যান অ্যাসাইলামের বন্দীদের সাথে লড়াই করতে এবং জোকারের পরিকল্পনা থামাতে বাধ্য হয়। কেভিন কনরয়, মার্ক হামিল এবং আর্লিন সরকিন যথাক্রমে ব্যাটম্যান, দ্য জোকার এবং হার্লে কুইন চরিত্রে কণ্ঠ দেন।

তথ্যসূত্র
---------

1. ↑  Kohler, Chris (জানুয়ারি ৩০, ২০০৯)। "A First-Hand Tour of Batman: Arkham Asylum's Madhouse"। *Wired*। Condé Nast Publications। নভেম্বর ৫, ২০১২ তারিখে মূল থেকে আর্কাইভ করা। সংগ্রহের তারিখ এপ্রিল ৩, ২০১৩।
**জয়ন্ত বন্দ্যোপাধ্যায়** (জন্ম ১৯৫৮), যিনি তাঁর কাজে স্বাক্ষর করেন জয়ন্ত, তিনি একজন ভারতীয় কার্টুনিস্ট এবং ইলাস্ট্রেটর। তিনি তার কার্টুনিস্ট ভাই নীলাভ বন্দ্যোপাধ্যায়ের সাথে ভারতীয় শিশু পত্রিকা *টার্গেটের* জন্য গান গাওয়া গাধা গরধব দাসের চরিত্রটি তৈরি করেছিলেন।

জয়ন্ত ১৯৫৮ সালে লখনউতে জন্মগ্রহণ করেন। তিনি ক্রাইস্ট চার্চ স্কুলে গিয়েছিলেন এবং কিশোর বয়সেও ফ্রিল্যান্সিং শুরু করেছিলেন, যখন তিনি টার্গেট ম্যাগাজিনে অবতরণ করেছিলেন। এখানে তিনি একজন কার্টুনিস্ট এবং ইলাস্ট্রেটর হিসাবে কাজ করেছিলেন, বারো বছর ধরে নীলাভের সাথে আইকনিক গার্ডভ দাস স্ট্রিপটি চালিয়ে যান। পরে তিনি ইন্ডিয়া টুডে গ্রুপে চলে যান যেখানে তিনি রাজনীতি, ব্যবসা, প্রযুক্তি এবং বিশেষ করে প্রকাশনা সংস্থার লাইফস্টাইল ম্যাগাজিনের সাথে সম্পর্কিত অনেক প্রকল্পের জন্য নকশা এবং চিত্রণ নিয়ে কাজ করেন। এই সময়ের তার কিছু সম্পাদকীয় কার্টুন দ্য ইন্ডিয়া টুডে বুক অফ কার্টুনস (বুকস টুডে, ২০০০) এ প্রকাশিত হয়।

ইন্ডিয়া টুডে গ্রুপ ছেড়ে যাওয়ার পর, তিনি *এশিয়ান এজে* কাজ করেছেন। তিনি এখন *হিন্দুস্তান টাইমস* -এ আছেন, যেখানে তার কার্টুন *টুনিং ইন* নিয়মিত প্রদর্শিত হয়।

*

তথ্যসূত্র
---------

1. 1 2  "Cartoonists' Profile" (পিডিএফ)। ২০১২-০৭-১০ তারিখে মূল (পিডিএফ) থেকে আর্কাইভ করা।
2. 1 2  "Jayanto Banerjee"। The IDEA <Indian Documentary of Electronic Arts>। ৭ নভেম্বর ২০২২ তারিখে মূল থেকে আর্কাইভ করা। সংগ্রহের তারিখ ৭ নভেম্বর ২০২২।

বহিঃসংযোগ
---------

* আইডিয়াতে জয়ন্ত ব্যানার্জী  ওয়েব্যাক মেশিনে আর্কাইভকৃত ৭ নভেম্বর ২০২২ তারিখে
**প্রথম জওয়ান মর্দ খান** বা **মহম্মদ খান-ই-জাহান** (মৃত্যু: ২৭শে জুলাই, ১৭২৯) রাধনপুর রাজ্যে বাবি রাজবংশের প্রথম নবাব ছিলেন।

সংক্ষিপ্ত জীবনী
---------------

মহম্মদ খান-ই-জাহান গুজরাটের নায়েব সুবেদার সফদর খানের তৃতীয় পুত্র ছিলেন। ১৭১৫ থেকে ১৭২৯ খ্রিস্টাব্দ পর্যন্ত তিনি রাধনপুরের ফৌজদারের দায়িত্ব পালন করেন। ১৭১৬ খ্রিস্টাব্দে তিনি জওয়ান মর্দ খান উপাধি লাভ করেন ও ১৭২৯ খ্রিস্টাব্দে নওয়াব উপাধি লাভ করেন। বালোরের যুদ্ধে আহত হয়ে ১৭২৯ খ্রিস্টাব্দের ২৭শে জুলাই তিনি মৃত্যুবরণ করেন। তার মহম্মদ কামালউদ্দীন খান নামক এক পুত্র ছিল যিনি পরে দ্বিতীয় জওয়ান মর্দ খান উপাধি গ্রহণ করে পরবর্তী নওয়াব হন।

তথ্যসূত্র
---------

1. ↑  Christopher Buyers। "Radhanpur, The Babi Dynasty"। *www.royalark.net*। সংগ্রহের তারিখ ১ ফেব্রুয়ারি ২০১৫।

|
|  |
| পূর্বসূরী | **প্রথম জওয়ান মর্দ খান  রাধনপুর রাজ্যের প্রথম নবাব** | উত্তরসূরীদ্বিতীয় জওয়ান মর্দ খান |
|

| * দে
* স
রাধনপুর রাজ্য |
| --- |
| নবাব | 
* ১) প্রথম জওয়ান মর্দ খান
* ২) দ্বিতীয় জওয়ান মর্দ খান
* ৩) মহম্মদ নজমউদ্দীন খান
* ৪) মহম্মদ গাজীউদ্দীন খান
* ৫) প্রথম মহম্মদ শের খান
* ৬) মহম্মদ জোরাওয়ার শের খান
* ৭) মহম্মদ বিসমিল্লাহ খান
* ৮) দ্বিতীয় মহম্মদ শের খান
* ৯) মহম্মদ জালালউদ্দীন খান
* ১০) মুর্তজা খান

 |  |
| সম্পর্কিত | 
* বাবি রাজবংশ

 |